Hortobágy Község Önkormányzatának    		                               11. sz. napirend
Polgármesterétől
________________________________________________________________
E L Ő T E R J E S Z T É S
(a képviselő-testület 2026. május 26-i rendes, nyilvános ülésére)

Tárgy: Döntés a Hortobágy 0903/35 helyrajzi számú ingatlan értékesítéséről

Tisztelt Képviselő-testület!

A Képviselő-testület a 24/2025. (II. 25.) Hö. számú határozattal döntött több ingatlan, többek között a 0903/35 hrsz-ú önkormányzati tulajdonú ingatlan eladásának feltételeiről.

A határozat alapján az eladásra kijelölt ingatlanok és megvásárlásuk feltételei meghirdetésre kerültek 2025. március 1. napján, s -mivel a 15 napos határidőn belül vételi ajánlat nem érkezett így a hirdetés 2025. április 1. napján is kihirdetésre került.

Az újabb meghirdetés alkalmával a 0903/35 hrsz-ú ingatlan esetén két vételi ajánlat érkezett 

A 49/2025 (IV.29.) Hö. határozattal a Képviselő-testület megbízta a Gazdasági-, Ügyrendi- és Szociális Bizottságot, hogy dolgozza ki a kiválasztás feltételeit.

Az 54/2025 (V.12.) Hö határozattal a Képviselő-testület meghatározata az értékesítés módját.

A 84/2025. (VI.24.) Hö. határozatában a Képviselő-testület elindította a 0903/34 és 0903/35 helyrajzi számú ingatlanok művelési ág változását (kivett közterületről, kivett beépítetlen területre), illetve döntött a 0903/35 helyrajzi számú ingatlan esetében Valóné Makó Andrea (4071 Hortobágy, Csikós u. 8.) részére történő értékesítésről 2.600.000.- Ft összegért (2. melléklet).

2026. április 20-i keltezéssel Való Krisztián (4071 Hortobágy, Csikós u. 8.) kérelmet adott be a 0903/35 helyrajzi számú ingatlan vásárlására, melyen szerepel Valóné Makó Andrea lemondása az ingatlan vásárlás kapcsán. (1. sz. melléklet).

Kérem a tisztelt Képviselő-testületet hozzon döntést a 0903/35 hrsz-ú ingatlan eladása kapcsán.



I. HATÁROZATI JAVASLAT
Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:

Módosítja a 84/2025. (VI.24.) Hö. határozatát azzal, hogy törli belőle következő részt: „- a hortobágyi, 0903/35-ös helyrajzi számú és Hortobágy Község Önkormányzatának 1/1 tulajdonában lévő ingatlan, a sikeres pályázó Valóné Makó Andrea (4071 Hortobágy, Csikós u. 8.) részére, az általa megajánlott 2.600.000 Ft, azaz kétmillió-hatszázezer forint áron,”

Értékesíti a hortobágyi, 0903/35-ös helyrajzi számú, Hortobágy Község Önkormányzatának 1/1 tulajdonában lévő ingatlant, Való Krisztián (4071 Hortobágy, Csikós u. 8.) részére, az általa megajánlott 2.601.002 Ft, azaz kétmillió-hatszázegyezer-kettő forint áron, azzal, hogy a szerződés aláírásakor a vevőnek a vételár 10 %-t majd az aláírást követő 95. napon a fennmaradó összeget kell megfizetnie.

Határidő: 2026.07.31.
Felelős: Jakab Ádám András polgármester


II. HATÁROZATI JAVASLAT
Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:

Módosítja a 84/2025. (VI.24.) Hö. határozatát azzal, hogy törli belőle következő részt: „- a hortobágyi, 0903/35-ös helyrajzi számú és Hortobágy Község Önkormányzatának 1/1 tulajdonában lévő ingatlan, a sikeres pályázó Valóné Makó Andrea (4071 Hortobágy, Csikós u. 8.) részére, az általa megajánlott 2.600.000 Ft, azaz kétmillió-hatszázezer forint áron,”

A 0903/35-ös helyrajzi számú, Hortobágy Község Önkormányzatának 1/1 tulajdonában lévő ingatlant két hétig meghirdeti értékesítésre a hortobagy.hu weboldalon, ahol az értékesítés minimum összege 2.601.002 Ft, azaz kétmillió-hatszázegyezer-kettő forint. A beérkező ajánlatok Képviselő-testületi ülésen kerülnek értékelésre, melyre meghívást kapnak az ajánlatot adók. A vevőt zárt ülés keretében választja ki a Képviselő-testület.


Határidő: Folyamatos
Felelős: Jakab Ádám András polgármester
                                                                                                           
Hortobágy, 2026. május 21.

	Jakab Ádám András
	polgármester

Az előterjesztést törvényességi szempontból ellenőrizte: 
	                                           dr. Széles Tamás
	                                             kirendeltség-vezető
